Otto Erich Deutsch
Otto Erich Deutsch, 1883-1967, østrigsk musikforsker, professor ved universitetet i Wien, fra 1939 bosat i England og siden 1951 i Wien.
Otto Erich Deutsch har hovedsagelig beskæftiget sig med nogle af musikhistoriens store komponister: Ludwig van Beethoven, Wolfgang Amadeus Mozart, Georg Friedrich Händel og frem for alt Franz Schubert, hvis værker han katalogiserede i 1951 (citeret som D, revideret udgave 1978).